text: Lig i gylletank: Nærliggende ejendom afspærret
  24 august 2010 kl. 11.51
  Ejendom i nærheden af den gylletank, hvor et lig den 13. august blev fundet i, er afspærret.
  Gårdejendommen ligger kun en halv kilometer fra den gylletank, hvor man for 14 dage siden fandt et lig i. 
  I følge viceinspektør Peter Krogh fra Sydøstjyllands Politi boede der tre vietnamesere i ejendommen, indtil kort før sommerferien. 
  Politiet forsøger derfor nu at finde frem til, om en af beboerne kan være den afdøde, der blev fundet i gylletanken. 
  De retstekniske undersøgelser tydede nemlig på i går, at den afdøde med stor sandsynlighed er af asiatisk oprindelse.
  